Тым часам навагодняя каманда рушыла далей. У фае дзіцячага аддзялення гасцей ужо чакалі юныя пацыенты. Ля прыгожай ялінкі сабраліся 9 рабят. Дзеці абступілі Дзядулю Мароза, правяралі яго бараду на сапраўднасць, расказвалі вершы і спявалі, вадзілі карагоды і дзяліліся сваімі патаемнымі жаданнямі. Хтосьці марыў пра ляльку, хтосьці — пра камбайн. Аднак было ў дзяцей і бацькоў адно агульнае жаданне: быць здаровымі! Даспадобы маленькім пацыентам прыйшліся салодкія падарункі і цацкі.